Οικογενειακές ιστορίες

Οικογενειακές ιστορίες είναι μία ελληνική κοινωνική τηλεοπτική σειρά αυτοτελών επεισοδίων, παραγωγής 2010-2022, που προβάλλεται από τον τηλεοπτικό σταθμό Alpha TV από τις 25 Σεπτεμβρίου του 2010 μέχρι σήμερα. Η σειρά παρουσιάζει διάφορα κοινωνικά θέματα καθημερινών ανθρώπων, με διαφορετικούς συντελεστές σε κάθε επεισόδιο να συμμετέχουν στη δραματοποίηση κάθε ιστορίας. Οι Οικογενειακές Ιστορίες έχουν προβληθεί κατά περιόδους από το 2010 έως το 2021, ενώ περιστασιακά έχουν προβληθεί και σε επανάληψη από το ίδιο κανάλι. Στη σειρά λαμβάνουν μέρος είτε γνωστοί είτε ερασιτέχνες ηθοποιοί, όπως επίσης και σπουδαστές υποκριτικής που αργότερα έγιναν γνωστοί στο ευρύ κοινό. 

Η σειρά έκανε πρεμιέρα στις 25 Οκτωβρίου του 2010 με σκοπό να ολοκληρωθεί σε 14 επεισόδια όμως εξαιτίας της υψηλής τηλεθέασης που σημείωσαν τα επεισόδια αυτά τελικά ο πρώτος κύκλος ολοκληρώθηκε στις 24 Ιουνίου του 2011 που είχαν προβληθεί 97 επεισόδια ενώ τα επεισόδια της σειράς αυτά προβαλλόταν δύο φορές την μέρα από τον σταθμό. Το καλοκαίρι του 2012 η σειρά ανανεώθηκε για δεύτερο κύκλο επεισοδίων και αποτελείται από 56 επεισόδια. Η σειρά ανανεώθηκε για τρίτο κύκλο επεισοδίων με την προβολή των 60 επεισοδίων να γίνεται από 30 Σεπτεμβρίου του 2013 μέχρι τις 14 Μαρτίου του 2014. Το καλοκαίρι του 2017, εξαιτίας της υψηλής τηλεθέασης που σημείωναν οι επαναλήψεις της σειράς, οδήγησε το κανάλι να ανανεώσει την σειρά για τέταρτη σεζόν 3 χρόνια μετά την ολοκλήρωσή της. Ο τέταρτος κύκλος ξεκίνησε στις 5 Μαρτίου του 2018 και ολοκληρώθηκε στις 27 Ιουνίου του 2018 σε 45 επεισόδια. Τον Ιούνιο του 2020 η σειρά ανανεώθηκε για πέμπτο κύκλο επεισοδίων με σκοπό να προβληθεί τη σεζόν 2020-2021. Η νέα σεζόν έκανε πρεμιέρα στις 21 Σεπτεμβρίου του 2020 και ολοκληρώθηκε στη 1 Ιουλίου του 2021 σε 154 επεισόδια, έχοντας τη μεγαλύτερη διάρκεια από όλες τις υπόλοιπες σεζόν. Τον Μάιο του 2021 η σειρά ανανεώθηκε για 6η σεζόν, που πρόκειται να προβληθεί την τηλεοπτική περίοδο 2021-2022. Η έκτη σεζόν έκανε πρεμιέρα στις 30 Αυγούστου του 2021, με τη μετάδοση της σειράς να γίνεται στο καθημερινό πρόγραμμα του Alpha TV στις 16:45 το απόγευμα. Η παραγωγή του έκτου κύκλου της σειράς χρηματοδοτήθηκε από το ελληνικό υπουργείο Ψηφιακής Διακυβέρνησης ως έργο που πληροί πολιτιστικά κριτήρια όπως ορίζονται σε κοινή υπουργική απόφαση που αφορά την ενίσχυση της παραγωγής οπτικοακουστικών έργων στην Ελλάδα με το ποσό των 1.092.023,28 Ευρώ.

Τον Μάρτιο του 2013 ο σταθμός δημιούργησε και μία δεύτερη σειρά με τους δημιουργούς και τους συντελεστές να παραμένουν οι ίδιοι. Η τίτλος αυτής ήταν "Όσα μου κρύβεις". Η διαφορά με τις "Οικογενειακές ιστορίες" ήταν ότι η συγκεκριμένη σειρά ασχολούνταν με πιο δύσκολα κοινωνικά ζητήματα όπως παρενοχλήσεις, βιασμοί, εκφοβισμός και άλλα ενώ οι σκηνές της σειράς χαρακτηρίστηκαν πιο προχωρημένες από αυτές της αρχικής σειράς. Η προβολή της σειράς γινόταν σε εβδομαδιαία βάση ενώ η ώρα προβολής ήταν λίγο πριν τα μεσάνυχτα.

Επισκόπηση σειράς

Συμμετοχές 
Στην σειρά συμμετείχαν κατά καιρούς διάφοροι επαγγελματίες ηθοποιοί. Μερικοί από αυτούς είναι οι:

 Γιάννης Αθητάκης
 Μιχάλης Αϊνατζόγλου 
 Σύλβια Αννουσάκη
 Άρης Αντωνόπουλος
 Γιώργος Αργυρόπουλος
 Γιώργος Βουβάκης 
 Θωμάς Γιαννάκης 
 Νίκη Γρανά
 Ντόρα Δούμα 
 Σπύρος Θεοδόσης 
 Βίκυ Κάβουρα 
 Κατερίνα Καλέντζη
 Εύα Καμπίτση 
 Αλίκη Κατσαβού 
 Γιώργος Κατσάμπας 
 Κωνσταντίνος Ζάκκας

 Σπυριδωνία Κρανιώτη 
 Βέρα Μακρομαρίδου
 Λούσα Μαρσέλλου 
 Τζόυς Μιχαηλίδου
 Παύλος Μίχας 
 Παύλος Πιέρρος
 Κλεοπάτρα Ροντήρη
 Κωστής Σαββιδάκης
 Βασίλης Σαμαριτάκης
 Γιώργος Σπηλιωτόπουλος
 Γιώργος Τζανετής 
 Χάρης Τζωρτζάκης 
 Δημήτρης Τοπαλίδης 
 Βασίλης Τραϊφόρος
 Έλενα Τυρέα 
 Χάρης Φλουσκούνης

Πλοκή 

Η πλοκή της σειράς είναι τα προβλήματα, οι τσακωμοί, οι χωρισμοί καθώς και οι έρωτες που αντιμετωπίζουν οι οικογένειες και τα μέλη της ξεχωριστά. Σε κάθε επεισόδιο βλέπουμε και μια διαφορετική οικογένεια η οποία αντιμετωπίζει προβλήματα και προσπαθεί κατά τη διάρκεια του επεισοδίου να τα λύσει. Πρέπει να σημειωθεί ότι η σειρά είναι προϊόν μυθοπλασίας και απλά βασίζεται στα προβλήματα που αντιμετωπίζει κάθε οικογένεια.

Παραπομπές 

Ελληνικές τηλεοπτικές σειρές
Τηλεοπτικές σειρές Alpha